Kvegpels

Kvegpels er et norsk radioprogram som sendes på Radio Nova hver onsdag mellom kl. 19.00 og 20.30. 

Programmet hadde første sending 21. oktober 1991 og hadde 25-års markering med live-sending fra utestedet Krøsset i Oslo 2. desember 2016. (Jubileet ble sendt onsdag 28. desember på radio). Programledere er Kristopher og Alexander Schau.

Programmet fikk sin begynnelse da Kristopher Schau hadde siviltjeneste hos Oslo blindeforbund. «Kvegpels» ble i begynnelsen sendt på Blindeforbundets nærradio, men flyttet etter et par år over til studentradioen Radio Nova. 

På grunn av covid-19-pandemien var ikke «Kvegpels» på lufta mellom 11. mars 2020, og 19. august 2020. I perioden 5. november 2020 - 24. august 2021 var det heller ingen sendinger.  

Introen til «Kvegpels» er en mikset versjon av begynnelsen til Galactic Cowboys-låten «I´m not amused».

Programmet avsluttes alltid med den nederlandske låten «En Van Je Hoempa Hoempa» med Tony Bass.

Referanser 

Norske radioprogrammer